[{"text_idx": "#000000", "text": "Endine Kernu valla kultuurikorraldaja Merle Belja\u0308ev avab pu\u0308hapa\u0308eval Mo\u0303nuste ku\u0308las Ristema kodutalu aidahoones keraamikapoe. Sealsamas on ta vanavaraga sisustanud toa, mis kannab silti \u201cmuuseum\u201d."}, {"text_idx": "#000001", "text": "Keraamikapisik nakatas Merle viie aasta eest. See viib naise iga na\u0308dal Haiba mo\u0303isa keldrisse savi voolima. Savi, voolimispulgad, va\u0308rvid, lauad, toolid ja ahjud seal kuuluvad Maalaste Ka\u0308sito\u0308o\u0308seltsile."}, {"text_idx": "#000003", "text": "Miks ikkagi lambamotiiv? \u201cSest et ma ise olen Saaremaalt pa\u0308rit. Juba minu vanaema kutsuti Lamba-Liiniks, sest ta karjatas Sandla kandis lambaid, ajas neid saartele ja laidudele. Minu o\u0303el on So\u0303rves villavabrik. Mo\u0303nuste ku\u0308la tunnusloom on lammas ja meil on ka ka\u0308piknukuteater, kus tegelasteks lambad,\u201d u\u0308tleb Merle."}, {"text_idx": "#000007", "text": "Loodav ka\u0308sito\u0308o\u0308pood paikneb Saue valla Mo\u0303nuste ku\u0308la Ristema talu vana aidahoone paremas tiivas. Pood avab uksed 17. juuni hommikul kell u\u0308ksteist. Edaspidi hakkab see huvilisi vastu vo\u0303tma ettehelistamise peale."}, {"text_idx": "#000008", "text": "Mu\u0308u\u0308gilettidel na\u0308eb erinevaid lambamotiive: ku\u0308ll figuuridena purgikaante, vaagnate vo\u0303i seebivannide ku\u0308ljes, ku\u0308ll maalingutena vaagnatel vo\u0303i kruusidel. On va\u0308ikeste inglitega nagisid, on suuri ka\u0308tepesukausse."}, {"text_idx": "#000009", "text": "Keraamikavaimustus haaras ka Merle lapsi. \u201cSellest on tulnud kalakujulised rinnaprossid ja magnetid. Ma olen neid teinud kokku kolmsada. Kunagi oli plaan nende mu\u0308u\u0308gi eest osta Kalamajasse korter, aga turustamiseni ei jo\u0303udnud,\u201d naerab vanem tu\u0308tar Katrin, kes on elukutselt hoopis projektijuht Vo\u0303rguvaras."}, {"text_idx": "#000010", "text": "\u201cMa olen savist proovinud teha asju, mida ema on mulle o\u0303petanud, na\u0308iteks kausse, tasse, kandikuid ja nagisid,\u201d ra\u0308a\u0308gib noorem tu\u0308tar Kertu, kes sai a\u0308sja pihku Ruila po\u0303hikooli kuuenda klassi tunnistuse."}, {"text_idx": "#000011", "text": "Aidahoone vasakus tiivas on koha leidnud pisike vanavaramuuseum. \u201cSiin 1970ndatel oli ku\u0308la muuseum, aga eelmine omanik mu\u0308u\u0308s need asjad maha,\u201d selgitab Merle varasema muuseumi kurba saatust."}, {"text_idx": "#000013", "text": "\u201cMa ei teagi ta\u0308na veel ko\u0303ike, mis vahendid ja va\u0308rgid mul siin on,\u201d u\u0308tleb Merle oma muuseumieksponaatide kohta."}]